Legal Document

Category: 402

Text:
10. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 27307/2335 της 21 Ιουν./11 Ιουλ.  1977  (ΦΕΚ Β΄ 654) Περί καθορισμού ποσοστού προβλεπομένου υπό του άρθρ. 2 του Α.Ν. 99/1967, ως ετροποποιήθη μεταγενεστέρως, περί ελέγχου ομαδικών απολύσεων κ.λ.π. Έχοντες υπ’ όψιν: 1.Τας διατάξεις του άρθρου 2 του Α.Ν. 99/1967, «περί ελέγχου ομαδικών απολύσεων κ.λπ.», ως ετροποιήθη και συνεπληρώθη υπό του Α.Ν. 173/1967 και Ν.Δ/τος 206/1974. 2.Την από 411ην Ιουνίου 1977 γνωμοδότησιν του παρ’ ημίν Ανωτάτου Συμβουλίου Εργασίας. 3.Τας υφισταμένας σήμερον συνθήκας εν τη Ελληνική αγορά εργασίας και το συμφέρον της Εθνικής Οικονομίας, αποφασίζομεν: Καθορίζομεν το ποσοστόν επί του εις την αρχήν εκάστου μηνός απασχολουμένου υπό των επιχειρήσεων ή εκμεταλλεύσεων προσωπικού, πέραν του οποίου αι διενεργούμεναι υπ’ αυτών απολύσεις θεωρούνται ομαδικαί κατά την έννοια των διατάξεων του άρθρ. 2 παρ. 1 του Ν.Α. 99/1967, εις 2%, προκειμένου περί επιχειρήσεων ή εκμεταλλεύσεων κοινής ωφελείας απασχολουσών πλείονας των πέντε χιλιάδων (5.000) μισθωτούς και εις 4% προκειμένου περί των λοιπών επιχειρήσεων ή εκμεταλλεύσεων συμπεριλαμβανομένων και των τοιούτων κοινής ωφελείας των απασχολουσών ολιγωτέρους των πέντε χιλιάδων (5.000) μισθωτούς, δια το Β΄ εξάμηνον του έτους 1977. Η παρούσα δημοσιευθήτω δια της Εφημερίδος της Κυβερνήσεως. Οι 50563/3848/2-15.12.1977 (ΦΕΚ Β΄ 1294) και 52893/2893/21-23 Ιουν. 1978 (ΦΕΚ Β΄ 564) όριζαν τα αυτά ποσοστά για το Α΄ και Β΄ εξάμηνο 1978. 15.Γ .δ.7-10 Έλεγχος απολύσεων μισθωτών